cyanic-selkie/wikianc huggingface dataset:
Մելիք-Վանի Աթաբեկյան
Կենսագրություն
Մելիք Վանի Աթաբեկյանը աչքի է ընկել նաև իր քաղաքական-դիվանագիտական հմտություններով։ 1805 թվին, չկարողանալով գրավել պաշարված Շուշին, պարսից արքայազն Աբաս-Միրզան, զայրացած էր Արցախի հայ բնակչության վրա և սկսել էր անհնազանդ հայերի համատարած կոտորածը։ Սակայն մելիք Վանին, որը ձերբակալվել էր և բերվել Շոշ՝ Աբաս-Միրզայի ռազմական ճամբար, համոզեց վերջինին դադարեցնել կոտորածը, ակնարկելով. «Եթե դու համարում ես, որ Ղարաբաղը քոնն է, ապա ինչո՞ւ են պարսիկները կոտորում քո հպատակներին։ Այդպես են վարվում օտար և թշնամի երկրում։ Երբեք թագավորը չէ կոտորում իր հպատակներին, այլ ընդհակառակը՝ ձգտում է բազմացնել իրանց թիվը։ Որքան ավելի շատ հպատակներ, այնքան էլ ավելի հզոր և փառապանձ է թագավորությունը»։ Ի պատասխան մելիք Վանու այդ իմաստուն խոսքերին, Աբազ-Միրզան հրամայեց դադարեցնել հայերի կոտորածը, և նվիրեց Վանիին թանկարժեք խալաթ ու անձամբ սուր կապես Վանու գոտքին։ Իշխան Վանի Աթաբեկյանի ռազմական և դիվանագիտական հաջողությունները մանրամասն նկարագրված են ռուս ականավոր ռազմական պատմաբան Վասիլի Պոտտոյի «Ղարաբաղի առաջին կամավորականները» աշխատությունում, որն ամբողջությամբ նվիրված է Աթաբեկյանների իշխանատոհմին։
1812 թվին, Պարսից շահի անունից, Շուշվա խանը Ջրաբերդի մելիքությունը ժառանգաբար հանձնեց Վանի Աթաբեկյանին։ Մելիք Վանիի իշխանությունը տևել է 42 տարի։ Իշխան Վանի Աթաբեկյանը ամուսնացած էր եկեղեցական գործչի դուստր Վարդուհու հետ (մահ. 1857 թ.)։ Զույգը ունեցել է չորս արու զավակ. իշխաններ Հովսեփ, Սարգիս, Աթաբեկ և Միքայել։
Գրականություն
Կատեգորիա:Ջրաբերդի մելիքներ Աթաբեկյան, ‎Մելիք-Վանի Աթաբեկյան, Մելիք-Վանի Կատեգորիա:Մարտի 7 մահեր Կատեգորիա:Աթաբեկյաններ Կատեգորիա:Հայ ռազմական գործիչներ
Տագաչին
Տագաչին (Тагачин), գյուղ Ուկրաինայի Վոլինի մարզի Տուրիի շրջանում։
2001 թվականի տվյալներով Տագաչին գյուղում բնակվում էր 295 մարդ։ Բնակավայրը զբաղեցնում է 1,53 կմ² տարածք։ Բնակչության խտությունը կազմում էր 192,81 մարդ/կմ²։
Էլլադա Չախոյան
Էլլադա Անդրանիկի Չախոյան (Chakhoyan Ellada, ), հայ օպերային երգչուհի (սոպրանո) ։ ՀԽՍՀ վաստակավոր արտիստ (1984)։
Կենսագրություն
Էլլադա Չախոյանը ծնվել է 1946 թ. հոկտեմբերի 26-ին, Երևանում։ Սովորել է Երևանի երաժշտական դպրոցի դաշնամուրի դասարանում։ 1972 թ. ավարտել է Երևանի Կոմիտասի անվան պետական կոնսերվատորիայի օպերային երգեցողության բաժինը՝ Գոհար Գասպարյանի դասարանը ։ 1977 թ. մասնագիտական դասընթացներ է ունեցել «Լա Սկալա» օպերայում։ 1972-1987 թվականներին եղել է Երևանի Ալ. Սպենդիարյանի անվան օպերայի և բալետի պետական ակադեմիական թատրոնի մենակատար։ Հանդես է եկել հետևյալ օպերաներում՝ Ռոսինիի «Սևիլյան սափրիչ» (Ռոզինա), Ջ. Վերդիի «Ռիգոլետտո» (Ջիլդա), «Կարմեն» (Կարմեն), Գ. Դոնիցետտիի «Լուչիա դի Լամերմուր» (Լուչիա) և այլն։ 1973 թ. արժանացել է Գլինկայի անվան համամիութենական, 1981 թ.՝ Մարիա Կալլասի անվան միջազգային վոկալիստների մրցույթների դափնեկրի կոչման, 1984 թ. ՀԽՍՀ վաստակավոր արտիստի կոչման։ Բնակվում է ԱՄՆ Լոս Անջելես քաղաքում ։
Ծանոթագրություններ
Կատեգորիա:Հայ երգչուհիներ Կատեգորիա:Երևանի Կոմիտասի անվան պետական կոնսերվատորիայի շրջանավարտներ Կատեգորիա:ՀԽՍՀ վաստակավոր արտիստներ Կատեգորիա:Հայ օպերային երգչուհիներ
Պեչենցինո
Պեչենցինո (Печенцино), գյուղ Ռուսաստանի Մոսկվայի մարզի Կոլոմենսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մոսկվայի մարզի Կոլոմենսկի շրջանի բնակավայրեր
Les Trois Rois (հյուրանոց)
«Les Trois Rois» հյուրանոց («Երեք թագավորներ» հյուրանոց), Շվեյցարիայի ամենահին լյուքս դասի հյուրանոցներից մեկը, անմիջապես Հռենոսի ափին, Բազել քաղաքի Միջին կամուրջի մոտ ։
Պատմություն
Երբեմն հյուրանոցի անվանումը թարգմանվում է որպես երեք կայսրերի (արքաների) հյուրանոց։ Ըստ Ավետարանի անունը վերաբերում է Արևելքի երեք իմաստուն թագավորներին, ովքեր նվերներ են բերել մանուկ Հիսուսին։ Սակայն, ըստ լեգենդի, նրա պատմության մեջ եղել են դեպքեր, երբ երեք եվրոպացի թագավորները հանդիպել են այդտեղ։
Այդ հյուրանոցի մասին առաջին տեղեկությունները թվագրվում են 1681 թվականով, որտեղ խոսվում է «արքայական իջևանատան և երեք կայսրերի մոտ» (Herrenherberge und Gasthof zu den drei Königen) հյուրանոցի մասին։
19-րդ դարի կեսերին այն իրենից ներկայացնում էր 16-րդ դարի եռահարկ շինություն, որը վեր էր խոյանում ավելի ուշ շրջանի անկանոն շինությունների վերևում։ Նոր դարաշրջանը փոփոխություններ էր պահանջում. հյուրերի մեջ կապտաարյունները դադարեցին գերիշխող դեր խաղալ, բայց բուրժուազիայի շրջագայությունների թիվը զգալիորեն ավելացավ։ Կահավորանքի չափից դուրս շքեղությունն առաջացրել էր Բազելի համեստ բնակիչների դժգոհությունը։ Շենքն իր ներկայիս տեսքը ստացել է 1844 թվականին՝ Հիասքանչ դարաշրջանի ոճով (Belle Époque) խոշոր վերակառուցումից հետո՝ ճարտարապետ Ամադեա Մերիանի նախագծով, ով լուծում էր գտել հյուրանոցի շքեղության սահմանի և զուսպ քաղաքաբնակների ճաշակի միջև։ Հյուրանոցի տարածքն ընդլայնելու համար սեփականատերերին անհրաժեշտ էր եղել գնել մոտակա բանկի շենքը։
160 տարի անց կրկին հյուրանոցը հիմնանորոգման անհրաժետություն էր առաջացել։ Խոշոր արդյունաբերող Թոմաս Շտրաումանը 2004 թվականին գնել էր Trois Rois-ը Richemont խմբից և որոշել էր հնարավորինս ճշգրիտ վերականգնել 1844 թվականի կարգավիճակը։ Հյուրանոցի պատմական տեսքի վերականգնումը նոր սեփականատերերի՝ Տ. Շտրաումանի և Ուրսուլա Յունգի համար առաջնահերթ խնդիր էր։ Ընդ որում չէր օգտագործվել շենքի ֆրագմենտների քանդման մեթոդը, ռեստավրատորները կիրառել էին «սոխագլուխ գմբեթների մաքրման» մեթոդը վերականգնելով պատմական շերտերը։ Այդ մեթոդով աշխատելով, մասնավորապես, նրանք հայտնաբերել էին մուտքի որմնանկարներն ու բնօրինակ պաստառները։ Այդ ամենը հիմք էր հանդիսացել շենքի արտաքին տեսքի վերականգնման համար։
2006 թվականի մարտի 20-ին հյուրանոցը վերաբացվեց Les Trois Rois անվամբ (նախկինում գերմաներեն տարբերակը ավելի հաճախ էր օգտագործվում, քանի որ գերմաներենը Բազելում գերակշռող լեզու էր)։ Կապի և սպասարկման տեխնոլոգիաների ոլորտում վերջին գյուտերը թաքցվել են պատմական պատերի հետևում, որպեսզի չխախտեն «արքայական» շքեղ միջավայրը։ Հազարավոր ընտիր մանրուքները ստեղծում են Les Trois Rois-ի անհատականությունը։
Drei-König-Weglein պատմական անունը պահպանվել է հյուրանոցի հյուսիսում գտնվող առափնյա հատվածում, թեև տարածքի ժամանակակից զարգացումն այլևս թույլ չի տալիս հյուրանոց մտնել այդ առափնյա մասից։
Հյուրանոցի հյուրերի մասին
18-րդ դարի հյուրերի թվում էր ոչ միայն Կազանովան, այլև Ավստրիայի կայսր Յոզեֆ II-ը։ 1777 թվականի հուլիսի 19-ին նա ժամանում է Բազել և հյուրընկալվում «Երեք կայսրերի» հյուրանոցում։ Ժամանակակիցների պատմելով նրա ժամանման պահին այնքան հետաքրքրասեր մարդիկ էին հավաքվել, որ «հրմշտոցի ընթացքում կոշկակարը տրորել էր կայսեր ոտքը»։ Հյուրանոցում իջևանած մտավոր առաջնորդներից հիշատակվում են Վոլտերն ու Գյոթեն։
Հյուրանոցի նախասրահը մեկ անգամ չէ, որ դարձել է աշխարհի նոր հասարակարգի կառուցվածքի քննարկման վայր։ Այստեղ, մի անգամ, հիանալով Հռենոսով, շվեյցարացի իր աջակիցներին էր սպասում ապագա կայսրը, իսկ այդ ժամանակ պարզապես գեներալ Նապոլեոն Բոնապարտը։
Արտաքին հղումներ
Կատեգորիա:Բազելի շենքեր և կառույցներ Կատեգորիա:Բնօրինակում անաղբյուր հոդվածներ
Պիժանկա (Օշլայի վտակ)
Պիժանկա (Пижанка), գետ Ռուսաստանում, հոսում է Մարի Էլ հանրապետությունում, Կիրովի մարզում ։ Գետաբերանը տեղակայված է Օշլա գետի աջ ափին՝ 43 կմ հեռավորության վրա։ Գետի երկարությունը 21 կմ է, ավազանի տարածքը 111 կմ2 ։
Գետի ակունքը գտնվում է Յարանսկի շրջանում Կիրովի մարզում սահմանի մոտակայքում Մարի Էլ հանրապետությունում, Օրշանկա գյուղից 18 կմ հյուսիս-արևմուտք։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Վոլգա, գետի ենթաավազանը՝ Վոլգա մինչև Կույբիշևսկի հիդրոհանգույց։ Գետի ավազանը՝ (Վերին) Վոլգա մինչև Կույբիշևսկի հիդրոհանգույց։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
BBC World News
BBC World News, բրիտանական BBC մեդիաընկերության միջազգային լրատվական հեռուստաալիք, և դիտորդների քանակով առաջատարն է Բի-բի-սի-ի հեռուստաալիքներից ։ Հեռարձակվում է 1991 թվականի մարտի 11-ից՝ BBC World անվանմամբ, և 2008 թ. ապրիլի 21-ից կրում է ներկայիս անվանումը։ Հեռարձակվում է ամբողջ աշխարհում և հասանելի է 350 միլիոն տնային տնտեսություններում
Ծաղկունք (թերթ)
«Ծաղկունք», խորհրդային շրջանի երկօրյա թերթ։ Առաջին անգամ լույս է տեսել 1965 թվականին, Ապարանում։Տպագրել է ԽՄԿԿ, ՀԿԿ և շրջանային կազմակերպությունների որոշումները։ Ընդհանրացրել է արտադրական ձեռնարկությունների նվաճումներն ու առաջավոր համարվողների փորձը, ներկայացրել շրջանի մշակութային և մարզական առօրյան, արծարծել մանկավարժության և երիտասարդ սերնդի կոմունիստական ագիտացիոն դաստիարակության հարցեր։
«Ծաղկունք»-ին նախորդել են «Անասնապահ կոլխոզնիկ» (1933-1954), «Անասնապահ կոլտնտեսական» (1954-1962) և «Արագած» (1962-1965, միջշրջանային) թերթերը։
Կատեգորիա:Հայկական հասարակական պարբերականներ Կատեգորիա:Հայաստանի օրաթերթեր Կատեգորիա:Հայկական քաղաքական պարբերականներ Կատեգորիա:Հայկական ԽՍՀ օրաթերթեր Կատեգորիա:Պարբերականներ այբբենական կարգով
«Բոինգ» 767-ի վթարը Անահահակի մոտակայքում
«Բոինգ» 767-ի վթարը Անահահակի մոտակայքում» ավիավթար, որը տեղի է ունեցել 2019 թվականի փետրվարի 23-ին Անահուակա քաղաքում (Տեխաս)։ Աղետը տեղի է ունեցել տեղական ժամանակով 12:45-ին (18:45 UTC): Վթարի ենթարկված Atlas Air Boeing 767-375ER (BCF) բեռնատար ինքնաթիռը իրականացնում էր չվերթ Մայամիյից դեպի Հյուսթոն   ։
Ինքնաթիռում գտնվում էին անձնակազմի երկու անդամները և մեկ ուղևոր։
Ինքնաթիռ
Boeing 767-375ER (BCF) GE CF6-80 տուրբոֆան շարժիչներով ինքնաթիռը առաջին չվերթը իրականացրել է 1992 թվականի ապրիլի 21-ին։ Ինքնաթիռը ամրագրվել է Կանադական ավիաուղիների համար, բայց սկսել է սպասարկել China Southern Airlines-ի հետ GPA լիզինգային ընկերության միջոցով։ 1997 թվականին ինքնաթիռը տեղափոխվեց LATAM Airlines Group-ին, և գործեց մինչև 2016 թվականը ներառյալ։ 2017 թվականի ապրիլին ինքնաթիռը գնվեց Atlas Air-ի կողմից, այնուհետև ինքնաթիռը սկսեցին օգտագործել Amazon Air-ի ծանրոցները տեղափոխելու համար։ 2018 թվականի օգոստոսին ինքնաթիռը անվանվեց CustomAir Obsession: Մինչ աղետի տեղի ունենալը ինքնաթիռը իրականացրել է ավելի քան 23 316 չվերթ։
Անձնակազմը
Օդանավում եղել է երեք մարդ։ Անձնակազմը հետևյալն էր՝
– Օդանավի հրամանատարը 60-ամյա Ռիկի Բլաքելին էր,
– Օդաչուն ՝ 44-ամյա Կոնրադ Ժյուլ Ասուկա–ն էր,
Օդանավում նաև գտնվել է Mesa Airlines ավիաընկերությանը պատկանող, 36-ամյա Շոն Արչուլետան, ով տուն էր վերադառնում։
Ինքնաթիռում գտնվող բոլոր մարդիկ աղետի հետևանքով մահացել են։
Ավիավթար
Ըստ ԶԼՄ-ների տեղեկությունների, վկաները նշել են, որ ինքնաթիռի ընկնելուց առաջ կայծակի ձայն են լսել։
Հետաքննություն
Տրանսպորտի անվտանգության ազգային խորհուրդը (NTSB) հետաքննում է աղետը ՝ FAA- ի և ՀԴԲ-ի աջակցությամբ։ Թռիչքների ձայնագրողների որոնումը հանձնարարվել է Տեխասի հանրային անվտանգության դեպարտամենտի զանազան խմբերի։ Օգնության են հասել նաև Հյուսթոնի և Բայթաունի ոստիկանության բաժինների զանազան ներկայացուցիչներ։ 2019 թվական-ի նոյեմբերի դրությամբ պատահարի պատճառը մնացել էր անհայտ։ Աղետի պահին փոթորկային բջիջներ էին նկատվում նրա տարածքի մերձակայքում, բայց նման պայմանները համարվում են սովորական Հյուսթոնի միջմայրցամաքային օդանավակայանի համար։
Ընկնելուց մի քանի վայրկյան առաջ ինքնաթիռը կտրուկ սուզվել է Չեմբերսի շրջանի բանտի վերահսկողության տեսախցիկների վրա։ Ձայնագրիչների ձայնագրությունը լսելուց հետո NTSB- ն հայտարարեց, որ «անձնակազմի բանակցությունները, նշելով վերահսկողության կորուստը, սկսվել են ձայնագրության ավարտից մոտավորապես 18 վայրկյան առաջ»։ Նույն թվականի մարտի 2-ին NTSB- ն հաղորդել է, որ «ի պատասխան ղեկի սյունի թեքման, սուզվելու գագաթը առաջիկա 18 վայրկյանների ընթացքում հասել է 49 աստիճանի»։
Դատական հայցեր
2019 թվականի մայիսի 20-ին Շոն Արչուլետայի հարազատները դաշնային դատական ​​հայց են ներկայացրել Amazon- ի և Atlas Air- ի դեմ ՝ նրանց մեղադրելով ոչ անվտանգ ինքնաթիռների գործողության մեջ։ Օդաչու Կոնրադ Ասուկայի ընտանիքը նույնպես դատի է տվել այդ ընկերություններին ՝ նրանց մեղադրելով հանցավոր անփութության մեջ ՝ հանգեցնելով մահվան։
Ծանոթագրություններ
Կատեգորիա:Ավիավթարներ
Պիերանիկա
Պիերանիկա (Pieranica), կոմունա Իտալիայում, գտնվում է Լոմբարդիա մարզի Կրեմոնա գավառում ։
Բնակչությունը կազմում է 998 մարդ, խտությունը կազմում է 499մարդ/կմ²։ Տարածքը գրավում է 2 կմ²։ Էլեկտրոնային փոստ՝ 26017, հեռախոսային կոդ՝ 0373։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Ֆեռիմագնիսականություն
Ֆեռիմագնիսականություն, նյութի մագնիսակարգավորված վիճակ, երբ նյութի մասնիկների մագնիսական մոմենտները կազմում են երկու կամ ավելի թվով մագնիսական ենթացանցեր, որոնցից յուրաքանչյուրի մագնիսական մոմենտներն ունեն միևնույն ուղղությունը։
Մագնիսական ենթացանցերի տարբերությունը կարող է պայմանավորված լինել ինչպես ենթացանցեր կազմող իոնների, այնպես Էլ իոնների էլեկտրոնային կառուցվածքների տարբերությամբ։ Այն նյութերը, որոնցում հաստատվել է ֆեռիմագնիսական կարգավորվածություն, անվանում են ֆեռիմագնիսական նյութեր կամ ֆեռիմագնիսներ։ Դրանց ինքնաբերական մագնիսացումը հավասար է մագնիսական ենթացանցերի մագնիսացման վեկտորների գումարին։ Ֆեռիմագնիսականությունը կարելի է դիտարկել որպես նյութի մագնիսակարգավորված վիճակի ընդհանուր դեպք։ Այդ տեսանկյունից ֆեռոմագնիսականությունը ֆեռիմագնիսականությունյան մասնավոր դեպքն է, երբ նյութը բաղկացած է ընդամենը մեկ մագնիսական ենթացանցից։ Հակաֆեռոմագնիսականությունը ֆեռիմագնիսականությունյան մասնավոր դեպքն է, երբ բոլոր ենթացանցերը բաղկացած են մեծությամբ հավասար և հակազուգահեռ մագնիսացումներով իոններից։
Ֆեռիմագնիսականությունը առաջանում է միայն որոշակի Θ ջերմաստիճանից (Կյուրիի կետ) ցածր ջերմաստիճաններում։ Որպես կանոն, ֆեռիմագնիսական վիճակի անցնելը երկրորդ կարգի ֆազային անցում է։ Ֆեռիմագնիսական վիճակի առաջացման համար անհրաժեշտ է նյութում չլրացված 3d-կամ 4f-թաղանթներով իոնների առկայություն և որոշակի առնչություն այդ թաղանթների շառավիղների և ցանցի հաստատունի միջև։ Մագնիսական ենթացանցերի առ կայությունն արտահայտվում է ֆեռիմագնիսական նյութի մագնիսական հատկությունների ջերմաստիճանային յուրօրինակ կախումով։ Т>0 տիրույթում ֆեռիմագնիսական նյութի մագնիսական ընկալունակության կախումը ջերմաստիճանից էապես տարբերվում է Կյուրի-Վեյսի օրենքից։ Մագնիսական ենթացանցերի ինքնաբերական մագնիսացման կախումը ջերմաստիճանից կարող է փոփոխվել տարբեր օրենքներով, որի հետևանքով ֆեռիմագնիսական նյութի արդյունարար ինքնաբերական մագնիսացումը փոփոխվում է ավելի բարդ օրենքով, քան ֆեռոմագնիսականինը։
«Ֆեռիմագնիսականություն» տերմինը մուծել է ֆրանսիացի ֆիզիկոս Լուի Նեելը, 1948-ին և տվել ֆեռիմագնիսական նյութերի հատ կությունների տեսական նկարագրությունը։ Նա ցույց է ավել, որ ֆեռիմագնիսական նյութերի հիմնական առանձնահատ կությունները կարելի է բացատրել մոլեկուլային դաշտի տեսության շրջանակներում։ Բարձր (Т<0) ջերմաստիճաններում այս տեսությունը համընկնում է փորձի հետ։ Ցածր ջերմաստիճանների տիրույթում ֆեռիմագնիսական նյութերի հատկություն ները բացատրվում են ֆեռիմագնիսականությունյան քվանտային տեսությամբ։ Դրա հիմքում ընկած է տարբեր մագնիսական ենթացանցերին պատ կանող իոնների միջև գործող բացասա կան փոխանակային փոխազդեցությունը, որի շնորհիվ իոնների մագնիսական մո մենտները կողմնորոշվում են միմյանց հակազուգահեռ։ Արտաքին մագնիսական դաշտի բացակայության դեպքում ֆեռի մագնիսական նմուշը տրոհվում է դոմենների։
Գրականություն
Կատեգորիա:Մագնիսականություն
Շկղալերի
Շկղալերի (შყალერი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 52 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Մեստիայի շրջան‎‎‎
Լյոնյա Ավանեսյան
Լյոնյա Լենկոյի Ավանեսյան (ծնվել է սեպտեմբերի 21, 1960, գյուղ Խանցք (ԼՂՀ Ասկերանի շրջան)), ՊԲ փոխգնդապետ (2000 թ.)։ 1978-1980 թթ.-ին ծառայել է ԽՍՀՄ ԶՈՒ-ում։ Ավարտել է Ադրբեջանի պետական մանկավարժական ինստիտուտը (1985 թ.)։
Ծանոթագրություններ
Կատեգորիա:Փոխգնդապետեր Կատեգորիա:Մարտական ծառայության մեդալակիրներ Կատեգորիա:Ադրբեջանի պետական մանկավարժական համալսարանի շրջանավարտներ Կատեգորիա:Արցախյան պատերազմի մասնակիցներ հայկական կողմից
Հայաստանի ազգային արխիվ
Հայաստանի ազգային արխիվ՝ պետական ոչ առևտրային կազմակերպությունը Հայաստանի տարածքային կառավարման նախարարության ենթակայության՝ գիտական և մշակութային գործունեություն իրականացնող պետական կազմակերպություն է, որը ՀՀ օրենսդրությամբ սահմանված կարգով իրականացնում է Հայաստանի արխիվային հավաքածուի համալրումը, հաշվառումը, պահպանումն ու օգտագործումը և ծառայություններ է մատուցում արխիվագիտության բնագավառում, հանդես գալով Հայաստանի Հանրապետության անունից։ Ներկայում ՀԱԱ ենթակայությամբ գործում են 11 մարզային մասնաճյուղեր և 29 տարածքային ներկայացուցչություններ, ուր 2006 թ. հունվարի 1-ի դրությամբ կենտրոնացված են ամբողջությամբ վերցրած 5759 ֆոնդ՝ 3,419,353 պահպանման միավորներով։ Արխիվում պահպանվող բոլոր փաստաթղթերը մատչելի են օգտագործողների համար, բացառությամբ անձնական և ընտանիական գաղտնիքի մասին տեղեկություններ տարածող, նաև ոչ բավարար պահպանվածության վիճակ ունեցող փաստաթղթերի։ Անձնական ծագման, կուսակցությունների և հասարակական կազմակերպությունների փաստաթղթերի օգտագործում կարող է սահմանափակվել այդ փաստաթղթերը առաջացնողների հրահանգով։ Արխիվում գործում են երեք ընթերցասրահներ՝ գլխավոր մասնաշենքում (Հր. Քոչար 5), երկրորդ մասնաշենքում (Մարշալ Բաղրամյան 59 «Գ») և կինոֆոտոֆոնո փաստաթղթերի մասնաճյուղում (Թբիլիսյան խճուղի, 25 «Ա»)։ Ազգային արխիվի տնօրենն է Ամատունի Վիրաբյանը, փոխտնօրեն՝ Էդգար Հովհաննիսյանը։
Պատմություն
Ազգային արխիվը հիմնվել է 1923 թվականին՝ նույն թվականի սեպտեմբերի 26-ի Հայկենտգործկոմի նախագահության որոշմամբ Կենտգործկոմին առընթեր պետական կենտրոնական արխիվ հիմնելու մասին օրենքի համաձայն։ 1924 թ. փետրվարին հաստատվեց ՀԽՍՀ պետական կենտրոնական արխիվի կանոնադրությունը՝ արխիվային գործի վերաբերյալ առաջին օրենսդրական ակտը, ըստ որի Երևանի պետական թանգարանի արխիվային բաժնի և մի քանի այլ արխիվային ֆոնդերի հիման վրա ստեղծվեց պետական կենտրոնական արխիվը, և արխիվի վարիչ նշանակվեց պրոֆեսոր Խաչիկ Սամվելյանը։ 1943 թ. հոկտեմբերի 8-ին Հայաստանի Ժողկոմխորհի որոշմամբ հիմնադրվեց ՀԽՍՀ կինոֆոտոֆոնո փաստաթղթերի պետական կենտրոնական արխիվը։ 1946 թ. հունվարի 1-ի դրությամբ արխիվում հաշվվում էր ընդամենը 475 ֆոնդ՝ 235.700 պահպանման միավորով, իսկ 1957 թ. վերջին՝ ֆոնդային մատյանում արդեն գրանցված էր 765 ֆոնդ՝ 269.840 միավորով։ 1963 թ. ՀԽՍՀ արխիվային վարչության պետ նշանակվեց Աշոտ Հարությունյանը։ ՀԽՍՀ Նախարարների խորհրդի 1973 թ. հունվարի 24-ի որոշմամբ ստեղծվեց «հայ պարբերական մամուլի պետական կենտրոնական արխիվը։ 1980 թվականի հունվարի 1-ից Հայկական ԽՍՀ-ում սկսեց գործել գիտատեխնիկական փաստաթղթերի արխիվը։ 1980 թ. որոշում ընդունվեց նաև Երևան քաղաքի պետական արխիվ ստեղծելու մասին, որը սկսեց գործել 1981 թվականի սկզբին։ 1996 թ. սեպտեմբերի 26-ի №536 որոշմամբ հաստատվեցին արխիվային գործի վարչության նոր կանոնադրությունը և արխիվային ֆոնդերի փաստաթղթերի պահպանությունն իրականացնող արխիվների համակարգը։ Այդ որոշման համաձայն, Արխիվային գործի վարչության համակարգում սկսեցին գործել 6 կենտրոնական, Երևան քաղաքի ու հանարապետության 10 մարզերի պետական արխիվներ՝ իրենց 41 մասնաճյուղերով։ 2002 թ. օգոստոսի 22-ին ՀՀ կառավարության համապատասխան որոշմամբ` արխիվային գործի գործակալության ենթակայության պետական արխիվները վերակազմակերպվեցին պետական ոչ առևտրային կազմակերպությունների (ՊՈԱԿ), իսկ 2003 թ. մարտի 20-ին ընդունված կառավարական այլ որոշումով՝ դրանք միաձուլման ձևով վերակազմակերպվեցին ՀՀ մշակույթի, երիտասարդության հարցերի և սպորտի նախարարության ենթակայության «Հայաստանի ազգային արխիվ» ՊՈԱԿ-ի։ Նույն որոշմամբ գործակալության ենթակայության Երևան քաղաքի և մարզերի պետական արխիվները վերակազմակերպվեցին ազգային արխիվի մարզային մասնաճյուղերի, իսկ մարզպետարխիվների նախկին մասնաճյուղերը՝ նրա տարածքային ներկայացուցչությունների։
Արտաքին հղումներ
Կատեգորիա:Հայաստանի գիտահետազոտական ինստիտուտներ Կատեգորիա:1923 հիմնադրումներ Կատեգորիա:Երևանի գրադարաններ Կատեգորիա:Ազգային արխիվներ
Աբայի
Աբայի, անհայտ ծագումով հայկական արական անձնանուն
Աղբյուրներ
Կատեգորիա:Հայկական արական անձնանուններ
Զարեչե (գյուղ, Կիրժաչսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Վլադիմիրի մարզի Կիրժաչսկի շրջանի բնակավայրեր
Լացիո ՖԱ
Լացիո (Societa Sportiva Lazio), իտալական ​​ֆուտբոլային ակումբ Հռոմից։ Ստեղծվել է 1900 թվականին և ներկայումս հանդես է գալիս Սերիա A-ում։ Լացիոն 2 անգամ հաղթել է Իտալիայի առաջնությունը, 5 անգամ՝ Իտալիայի գավաթը, 4 անգամ՝ Իտալիայի սուպերգավաթը և 1-ական անգամ՝ ՈւԵՖԱ Սուպեր գավաթը և Գավաթակիրների գավաթը։
Ներկա կազմ
2017 թվականի օգոստոսի 31-ի դրությամբ
(վարձավճարով Վալենսիայից)
(վարձավճարով Բրագայից)
Արտաքին հղումներ
Կատեգորիա:Իտալական ֆուտբոլային ակումբներ Կատեգորիա:1900 հիմնադրված ֆուտբոլային ակումբներ Կատեգորիա:1900 հիմնադրումներ Իտալիայում
Մինեսոտա Վայկինգս
Միեսոտա Վայկինգս (Minnesota Vikings), Միեսոտա նահանգի Մինեապոլիս քաղաքի ամերիկյան ֆուտբոլի պրոֆեսիոնալ ակումբ, որը հանդես է գալիս Ֆուտբոլի ազգային լիգայում (NFL)։ Համարվում է Ֆուտբոլի ազգային կոնֆերենցիայի Հյուսիսային դիվիզիոնի անդամ։ Հիմնադրվել է 1961 թվականին։
Արտաքին հղումներ
Կատեգորիա:1961 հիմնադրումներ Կատեգորիա:Ֆուտբոլի ազգային լիգայի ակումբներ
Ժամանակի կառավարում
Ժամանակի կառավարում (անգ. time management), կազմակերպության կամ անձնական ժամանակի այնպիսի կազմակերպում, որը նպաստում է նպատակների ավելի արդյունավետ իրականացմանը։
Թայմմենեջմենթի հասկացությունները (նպատակի իրականացման հետ կապված գործունեության տեսակները)՝ պլանավորում, բաշխում, ժամանակի ծախսի վերլուծություն, կազմակերպում, ցուցակների կազմում և առաջնահերթության որոշում։
Հղումներ
Կատեգորիա:Հոգեբանություն Կատեգորիա:Բիզնես Կատեգորիա:Ժամանակի կառավարում
Օդյու
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած Սիկտիվկար քաղաքից մինչև ակունք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝
Ծանոթագրություններ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Կարլոս Կաստանեդա
Կարլոս Արանա Կաստանեդա (Carlos César Salvador Arana Castañeda. ), պերուացի գրող և անտրոպոլոգ։ 1968 թվականին տպագրվում է նրա առաջին գիրքը ՝ «Դոն Խուանի ուսմունքը» (The Teachings of Don Juan)։ Առաջին դեմքով գրված այս գիրքը պատմում է այն մասին, թե ինչպես էր Կաստանեդան աշակերտություն անցնում Յակի ցեղի շաման Խուան Մատուսի մոտ։ Հետագայում Կաստանեդան գրում է ևս 11 գիրք, շարունակելով աշակերտության պատմությունը։ Այս գրքերը վաճառվում են շուրջ 12 միլիոն օրինակով ու թարգմանվում 17 լեզվով։
Կենսագրություն
Շատ դժվար է ինչ-որ բան ասել Կարլոս Կաստանեդայի կենսագրության մասին, և այստեղ ներկայացվող անձնական բնույթի տեղեկությունները վիճարկելի են։ Դրա պատճառներից մեկն այն է, որ նա հետևողականորեն կիրառել է «անձնական պատմության ջնջում» անվանվող պրակտիկան։ Այս պրակտիկայի էությունը որևէ անձի մասին այլոց ունեցած որոշակի և կոնկրետ պատկերացման ջնջումն է։ «Անձնական պատմության ջնջում» պրակտիկան կիրառվում է այն նպատակով, որպեսզի անձը ազատվի այն սահմանափակումներից, որոնք նրան պարտադրվում են այլ մարդկանց մտքերով։
Ծնունդը
Կաստանեդայի ծննդյան թվականը և վայրը միշտ տարակարծությունների առիթ են հանդիսացել։ Ծննդյան թվի վերաբերյալ գոյություն ունի երեք տարբերակ Կաստանեդայի ծննդավայրի մասին տեղեկություններ նույնպես հակասական են։
Հեղինակի տարբերակ
Ըստ Կաստանեդայի նրա սկզբնական ազգանունը ոչ թե Կաստանեդա էր, այլ Արանա։ Կաստանեդա (մոր ազգանունն է) ազգանունը նա վերցրել է 1959 թ.-ին ամերիկյան քաղաքացիությունը ընդունելիս։ Ծնվել է Բրազիլիայի Սան Պաուլո քաղաքում, ապահովված ընտանիքում, 1935 թ.-ի դեկտեմբերի 25-ին։ Նրա ծնվելու պահին հայրը 17 տարեկան էր, իսկ մայրը՝ 15։ Նրան դաստիարակել էր իր մորաքույրերից մեկը։ Մորաքույրը մահանում է երբ Կաստանեդան վեց տարեկան էր։ Իսկ Կաստանեդայի մայրը մահանում է երբ Կաստանեդան քսանհինգ տարեկան էր։
Մոտավորապես 10-12 տարեկանում նրան ուղարկում են Բուենոս Այրեսում գտնվող մանկատուն։ 15 տարեկանում նրան ուղարկում են ԱՄՆ։ Սան Ֆրանցիսկո քաղաքում նա ավարտում է դպրոցը (Hollywood High School), որից հետո գնում է Միլան։ Միլանում սովորում է գեղեցիկ արվեստների ակադեմիայում։ Գեղարվեստի մեջ հաջողություններ չի ունենում և շուտով վերադառնում է Կալիֆորնիա։
1955-1959 թթ. նա այցելում է գրականությանը, ժուռնալիստիկային և հոգեբանությանը վերաբերվող տարրաբնույթ դասընթացներ։ Նույն այդ ժամանակահատվածում նա աշխատում է մի հոգեվերլուծաբանի մոտ որպես օգնական։ Նրա պարտականությունների մեջ է մտնում հոգեվերլուծական սեանսների ընթացքում հարյուրավոր ձայնագրությունների դասակարգումը։
Արտաքին հղումներ
Կատեգորիա:Պերուացի գրողներ Կատեգորիա:Պերուացի բանաստեղծներ Կատեգորիա:Փիլիսոփայական գիտությունների դոկտորներ
Սաղըրլու
Սաղըրլու, գյուղ Օսմանյան կայսրությունում, Տրապիզոնի վիլայեթի Օրդուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Օսմանյան կայսրության հայաբնակ գյուղեր
Զացարնոե
Զացարնոե (Зацарне), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Զացարնոե գյուղում բնակվում էր 5 մարդ։
(4458) Օիզումի
(4458) Օիզումի (Oizumi), աստերոիդ աստերոիդների հիմնական գոտում։ Հայտնաբերվել է 1990 թվականի հունվարի 21-ին Յոշիո Կուշիդայի և Օսամու Մուրամացուի կողմից Յացուգատակեյում ։
Միջին հեռավորությունը Արեգակից կազմում է 2,441987 ա. մ., առավելագույնը մոտենում է 2,0736 ա. մ. հեռավորության վրա և հեռանում 2,8104 ա. մ. ։ Արեգակի շուրջ մեկ ամբողջական պտույտ է կատարում 1393,84 երկրային օրվա ընթացքում, իր ուղեծրով շարժվելով միջինում 0,258279 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,3° անկյուն։
Մեզոմերիա
Մեզոմերիա (մեզո․․․ և հուն․ |μέρος — մաս), մեզոմերային էֆեկտ, զուգորդում, ռեզոնանս զուգորդված համակարգեր ու մոլեկուլներում քիմիական կապերի և ատոմների լիցքերի մասնակի ապատեղայնացման երևույթը։ Մեզոմերիան տեղի ունի հիմնականում զուգորդված կրկնակի կապեր և չօգտագործված էլեկտրոնային զույգեր պարունակող մոլեկուլներում և արտահայտում է մոլեկուլի իրական վիճակը։ Այդ մոլեկուլների համար քիմիական կառուցվածքի դասական տեսությունը հնարավոր է համարում երկու կամ ավելի համարժեք կառուցվածք։ Իրականում մոլեկուլը այդ կառուցվածքների ռեզոնանսային հիբրիդն է։ Ըստ դասական պատկերացման՝ կարբօքսիլատ իոնում թթվածնի ատոմներից մեկը ածխածնի ատոմի հետ կապված է կրկնակի կապով և լիցք չունի, իսկ մյուսը՝ պարզ կապով և կրում է իոնի ողջ լիցքը։
Կատեգորիա:Քիմիա
Կարապետ Սասնեցի
Կարապետ Սասնեցի (ծննդյան և մահվան թվերն անհայտ են), XII դարի վերջի - XIII դարի սկզբի մատենագիր, ճարտասան, Սասունի եպիսկոպոս։
Կարապետ Սասնեցին, օգտվելով Մովսես Խորենացու «Հայոց պատմություն» և Կորյունի «Վարք Մաշտոցի» երկերից, շարադրել է Մեսրոպ Մաշտոցի կենսագրությունը (ճառ-ներբող), որը հատկապես արժեքավոր է XII-XIII դարերի հայոց լեզվի բառապաշարն ուսումնասիրելու տեսակետից։
Ծանոթագրություններ
Կատեգորիա:Հայ կրոնական գործիչներ Կատեգորիա:Հայ մատենագիրներ Կատեգորիա:Հայ գրողներ Կատեգորիա:Հայ պատմաբաններ Կատեգորիա:Հայ եպիսկոպոսներ
Նշան Մանուշակյան
Նշան Տավրոսի Մանուշակյան (հուլիսի 1, 1949, գյուղ Մուսալեռ (այժմ՝ ՀՀ Արմավիրի մարզում), վիրաբույժ։ Բժշկական ծառայության պահեստի ավագ լեյտենանտ (1973 թ.)։
Կենսագրություն
Ավարտել է Երևանի պետական բժշկական համալսարանը (1972 թվական)։ 1973-1975 թվականներին ծառայել է ԽՍՀՄ ԶՈՒ հոսպիտալում։ 1975 թվականից աշխատում է «Մալաթիա» բժշկական կենտրոնում։
Ռազմական գործունեություն
1988-1992 թվականներին կամավոր մեկնել է Շահումյանի, 1993 թվականին՝ Մարտակերտի շրջաններ, 1994 թվականի ապրիլ-մայիսին՝ Ստեփանակերտ. մասնակցել է հիվանդ և վիրավոր ազատամարտիկների, խաղաղ բնակիչների բուժօգնության աշխատանքներին, վիրահատել հարյուրավոր ազատամարտիկների, որոնց մեծ մասն ապաքինվելուց հետո շտապել է մարտադաշտ։
Պարգևներ
Պարգևատրվել է ՊՆ «Մարշալ Բաղրամայան-100» մեդալով։
Ծանոթագրություններ
Կատեգորիա:Արցախյան պատերազմի մասնակիցներ հայկական կողմից Կատեգորիա:Հայ վիրաբույժներ Կատեգորիա:Երևանի պետական բժշկական համալսարանի շրջանավարտներ
Մյուլք (այլ կիրառումներ)
Մյուլք, անունը կարող է վերաբերել՝
Ազդարար
«Ազդարար», Հնդկաստանի Մադրաս քաղաքում տպագրվող հայկական պատմա-մշակութային, գրական-հասարակական հանդես, պարբերական։ Հայկական առաջին և Հնդկաստանի առաջին ոչ անգլերեն տպագիր պարբերականն է ։
Պատմություն
Հիմնադրվել է Մադրասում 1794 թվականի հոկտեմբերի 16-ին։ «Ազդարար» ամսագրի հիմնադիրն էր շիրազցի Հարություն քահանա Շմավոնյանը։ Այն գործել է մինչև 1796 թվականի մարտ ամիսը։ Այդ ընթացքում հրատարակել է 18 համար (տետրակ) յուրաքանչյուրը՝ մոտ 50 էջ, 965 էջ ընդհանուր ծավալով։
Ազդարարը՝ հայ իրականության մեջ առաջին պարբերականը, լույս է տեսել Հնդկաստանի Մադրաս քաղաքում, 1794 թվականին հոկտեմբերի 16-ին, խմբագիրն է եղել քահանա Հարություն Շմավոնյանը, հրատարակվել է մինչև 1796 թվականը (18 համար), դադարել է նյութական դժվարությունների պատճառով։ Տպագրել է գրաբարով, մասամբ՝ հնդկահայ և Նոր Ջուղայի բարբառներով։ Ազդարարը գիտաճանաչողական, պատմագիտական, գրական, հասարակական հանդես էր և արտացոլել է հնդկահայ կյանքը, անդրադարձել հայ ժողովրդի լուսավորության, ազգային ինքնագիտակցության, ազատագրության խնդիրներին։ Տպագրել է նաև բարոյախրատական բովանդակությամբ բանաստեղծություններ, առակներ, զրույցներ, պատմվածքներ, դաստիարակչական հոդվածներ, իրազեկել Հարավային Կովկասում տեղի ունեցող իրադարձությունների մասին։ Ամսագիրը գաղութահայերին հորդորել է վերադառնալ հայրենիք։ «Ազդարարի» առանձին համարներ տպագրվել են պատկերազարդ, կարմրագույն տառերով։ Շմավոնյանը թղթակցություններ էր ստանում Մադրասից, Կալկաթայից, Բասրայից, Չինաստանից, Ֆիլիպիններից, նաև նյութեր էր տպագրում Երևանից և Շուշիից։ Ազդարարի հրապարակախոսներից աչքի էր ընկնում Սեթ Մամյանը։ Ազդարարի գրական բաժնում տպագրվել է Հակոբ Սիմեոնյան Այուբյանցի Հեյդար խանի պատմությունը, Շմավոնյանը թարգմանել է նաև ամերիկացի մանկագիր Թովմաս Դեյի Փոքրիկ Ջեկի պատմությունը, Ադիսոնի Միրզայի տեսիլքը, Ստիլլի Սանտոն Բարսիսայի պատմությունը։ Տպագրել է նաև Խաչատուր Կեսարացու «Պատմութիւն պարսիցը»։
Վերահրատարակում
«Ազդարարի» թողարկումը վերսկսվել է 2007 թվականին, Կալկաթայում։ Այն լույս է տեսել ամերիկահայ աստղագետ Նորա Անդրեասյանի մեկենասությամբ։ Վերահրատարակվող «Ազդարարի» խմբագիրն է Մարտիկ Սարգսյանը։ Նոր «Ազդարարը» տարբեր բարեգործների կողմից հովանավորվող գունավոր հանդես է՝ բաղկացած 40 էջից ։
Արտաքին հղում
Կատեգորիա:Հայկական հայագիտական պարբերականներ Կատեգորիա:Հնդկաստանի հայկական հանդեսներ Կատեգորիա:Հայկական գրական պարբերականներ Կատեգորիա:Հայկական մշակութային պարբերականներ
Ֆիլուսա Խրիսոխուս
Բնակչություն
Ըստ 2001 թվականի տվյալների գյուղի բնակչությունը կազմել է 41 մարդ ։
Բադ Էբբոթ
Վիլյամ Ալեքսանդր Բադ Էբբոթ, ամերիկացի դերասան, պրոդյուսեր և կատակերգու The year of birth has been reported as 1895, 1896, 1897, and 1898 in different reliable sources. This has been discussed in some depth on this article's talk page. Following are a small selection of references supporting the different values. Oct 2, 1898:. Oct 2, 1895: Oct 6, 1897 and Oct 2, 1895: ; "Abbott, Bud; and Costello, Lou". Encyclopedia Britannica. I: A-Ak - Bayes (15th ed.). Chicago, IL: Encyclopedia Britannica, Inc. 2010. p. 13. ISBN 978-1-59339-837-8. ։ Նա հայտնի է "Էբբոթ և Կոստելլո" հումորային թիմից։
Վաղ կյանք
Էբբոթը ծնվել է Ասբըրի Պարկում, Նյու Ջերսի, շոու բիզնեսի ներկայացուցիչների ընտանիքում։ Ծնողները, Ռաե և Հերրի Էբբոթները աշխատում էին Բարնում և Բեյլի կրկեսում ։ Մանուկ հասակում Էբբոթը դուրս է մնում դպրոցից և սկսում է աշխատել հոր համար Կոնի կղզում։ Հայրը նրան տեղավորում է աշխատելու Բրուկլինի Կազինո թատրոնի տոմսարկղում։ Էբբոթը սկսում է կարգավորել ծաղրական ոճի շոուների շրջագայություններ։ 1918 թվականին նա հանդիպում է Ջեննի Մաե Պրատտին և սիրահարվում վերջինիս։ Նա բուրլեսքյան պարուհի էր և կատակերգուհի, ով ելույթ էր ունենում Բեթթի Սմիթ կեղծանվամբ։ Նրանք միասին ապրեցին մինչև Էբբոթի մահը (55 տարի)։ 1918 թվականին ամուսնանալուց հետո Էբբոթը և իր կինը սկսեցին արտադրել վոդեվիլներ՝ "Բրոուդ Ֆլեշիս"։ Նրանք շրջագայում էին "Գաս Սան Վոդեվիլ կրկես" անվամբ ։ 1924 թվականի ընթացքում Էբբոթը սկսում է ելույթ ունենալ Բեթիի հետ միասին հումորային գործողություններում։ Էբբոթը 1920-ականների ընթացքում Ազգային Թատրոնում աշխատում էր որպես գանձապահ, ավելի ուշ նաև մենեջեր։
Լոու Կոստելլո և Հոլիվուդ
1930-ականներին բուռլեսկների ժամանակ Էբբոթի և Լոու Կոստելլոյի ճանապարհները խաչվում են։ Այդ ժամանակ Էբբոթը բուռլեսկյան շոուներ էր բեմադրում, ինչպես նաև ելույթներ էր ունենում իր շոուներում, իսկ Կոստելլոն կատակերգու էր։ Նրանք պաշտոնապես խումբ են կազմում 1936 թվականին, քանի որ Կոստելլոյի հիմնական գործընկերը հիվանդացել էր, և Կոլստելլոն ու Էբբոթը սկսեցին միասին ելույթ ունենալ բուռլեսկյան շոուներում, վոդեվիլներում, գուսանական շոուներում և կինոթատրոններում։
1938 թվականին առաջին անգամ նրանք հայտնի դարձան՝ ելույթ ունենալով "Քեյթ Սմիթ Աուըր" ռադիո շոուի ժամանակ, որը նրանց համար ճանապարհ հարթեց դեպի Բրոդվեյ մյուզիքլ։ 1940 թվականին "Յունիվերսալը" պայմանագիր է կնքում Էբբոթի և Կոստելլոյի հետ՝ նրանց միասին նկարվելիք ֆիլմի համար (Մեկ գիշեր Արևադարձային կղզիներում )։
Երկրորդ Համաշխարհային Պատերազմի տարիներին նրանք համարվում էին ամենահայտնի և ամենաշատը վճարվող աստղերը ամբողջ աշխարհում։ 1940-1956 թվականներին նրանք նկարահանում են 36 ֆիլմ և բոլոր ֆիլմերից ունենում են իրենց տոկոսները։ 1940-ականներին նրանք հայտնի էին նաև ռադիոունկնդիրներին։ 1942-1947 թվականների ընթացքում նրանք իրենց սեփական հաղորդումն էին վարում ԷնԲիՍիով, իսկ 1947-1949 թվականներին՝ ԷյԲիՍիով։ 1950-ականներին արդեն հեռարձակվում էր նրանց երգիծական շոուն, որը կոչվում էր "Դի Էբբոթ և Կոստելլո"։
Լարվածություն և պառակտում
Էբբոթի և Կաստելլոյի հարաբերությունները գնալով սկսեցին սրվել։ Բուռլեսկյան շոուների ժամանակ, նրանք պայմանագիր էին կնքել, որ հասույթը պետք է բաժանվեր 60%–40% հարաբերակցությամբ՝ հօգուտ Էբբոթի։ Ավելի ուշ բուռլեսկյան աստղեր դառնալուց հետո հարաբերակցությունը փոխվում է 50%–50%։ Նրանց հարաբերությունները վատթարացան նաև այն պատճառով, որ Էբբոթը սկսել էր չարաշահել ալկոհոլը։ Նրանց ժողովրդականությունը նվազեց 1950-ականներին և նրանց տանջում էին հարկերի հետ կապված խնդիրները։ ՄՃԽ-ն պահանջում էր հսկայական հարկեր՝ ստիպելով երկու գործընկերներին վաճառել իր ակտիվները։ Էբբոթը և Կոստելլոն պաշտոնապես լուծարեցին իրենց գործնական հարաբերությունները 1957 թվականի հուլիսին։ Լոու Կոստելլոն մահացավ 1959 թվականի մարտի 3-ին։
Հետագա տարիներ
1960 թվականին Էբբոթը սկսում է ելույթ ունենալ մի ուրիշ նոր գործընկերոջ հետ՝ Քենդի Քանդիդոյի հետ։ Սակայն շուտով Էբբոթը հրաժարվում է նրա գործընկերությունից՝ նշելով, որ ոչ ոք երբեք Լոուին չի հասնի։ Հաջորդ տարում նա ելույթ է ունենում հեռուստատեսային դրամատիկ էպիզոդներում ( Կատակներ իմ մասին)։ Մի քանի տարի անց Էբբոթի ձայնը հնչում էր Հաննա-Բարբերայի "Դի Էբբոթ և Կոստելլո մուլտիպլիկացիոն շոու"-ի անիմացիոն սերիալներում. Լոու Կոստելլոյի ձայնը կրկնօրինակում էր Սթան Այրվինը։
Անձնական կյանք
Բադ և Բեթթի Էբբոթները ամուսնացած էին 55 տարի։ Զույգը որդեգրել է 2 երեխա (Բադ Կրտսեր՝ 1942 թվական և Վիկի 1949 թվական)։ Բադ Կրտսերը մահացել է 1997 թվականի հունվարի 19-ին։ Էբբոթը Հոլիվուդի փառքի ծառուղում ունի երեք աստղ։
Մահ
Էբբոթը իր կյանքի ամբողջ ընթացքում տառապում էր էպիլեպսիայից։ 1960-ականներին նրա մոտ սկսվեցին առաջին նոպաները։ 1972 թվականին նա կոտրեց իր ազդրը։ Նա մահացավ 1947 թվականի ապրիլի 24-ին՝ քաղցկեղի պատճառով։ Կինը՝ Բեթթին մահացավ 1981 թվականի սեպտեմբերի 12-ին։
Պարգևներ և մրցանակներ
Թյուր կարծիք կա, որ Էբբոթը և Կոստելլոն երկու միակ ոչ-բեյսբոլիստներն են, որ Բեյսբոլի Փառքի Սրահում հատկացված տեղ ունեն։ Իրականում դուետը Կոոպերսթաուն կազմակերպությունում անդամագրված չէր այլևս ։ Այնուամենայնիվ 1956 թվականից ի վեր թանգարանի հավաքածույում ընդգրկվել է հուշատախտակ, որի վրա փորագրված է "Ով է առաջինը?" մակագրությունը։ 2006 թվականին "Գարդեն Ստեյթ" կինոփառատոնին Էբբոթին ետմահու շնորհվել է Դերասանական խաղում ունեցած ձեռքբերումների համար մրցանակ։ 2009 թվականից Էբբոթը Նյու Ջերսիի փառքի սրահի "անդամ" է ։
Արտաքին հղումներ
Կատեգորիա:1895 ծնունդներ Կատեգորիա:1947 մահեր Կատեգորիա:Ամերիկացի տղամարդ թատերական դերասաններ Կատեգորիա:Ամերիկացի կատակերգուներ Կատեգորիա:Ամերիկացի պրոդյուսերներ
Պեչերնիկի (գյուղ, Միխայլովսկի շրջան)
Պեչերնիկի (Печерники), գյուղ Ռուսաստանի Ռյազանի մարզի Միխայլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 589 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ռյազանի մարզի Միխայլովսկի շրջանի բնակավայրեր
Լորեն Բեքոլ
Լորեն Բեքոլ (Lauren Bacall, ), ամերիկացի դերասանուհի։
Ամերիկյան բոլոր ժամանակների ֆիլմերի 100 մեծագույն աստղերի ցանկում 20-րդ տեղում է։ Ամուսնացած է եղել Հոլիվուդյան դերասաններ Համֆրի Բոգարտի և Ջեյսոն Ռոբարդսի հետ։
Ընդհանուր թվով ստացել է 18 կինոմրցանակ, ներկայացված է եղել ևս 7-ի, որոնց թվում՝ 1 անգամ ներկայացվել է Օսկարի, 2009 թվականին ստացել է պատվավոր Օսկար, 2 անգամ արժանացել է Ոսկե Գլոբուս մրցանակի, 3 անգամ ներկայացվել է Էմմի (մրցանակ), 2 անգամ BAFTA-ի, ստացել է նաև 1 Սեզար, Բեռլինի կինոփառատոնի 1 մրցանակ և այլն։
Խաղացել է մոտ 70 ֆիլմում, դրանցից նշանավորներ են.
Ծանոթագրություններ
Կատեգորիա:Ամերիկացի դերասանուհիներ Կատեգորիա:Օսկարակիրներ Կատեգորիա:Կաթվածից մահացածներ Կատեգորիա:Ամերիկացի կինոդերասանուհիներ Կատեգորիա:«Սեզար» մրցանակի դափնեկիրներ Կատեգորիա:«Թոնի» մրցանակի դափնեկիրներ Կատեգորիա:Ամերիկացի գրողներ Կատեգորիա:Ամերիկացի մոդելներ Կատեգորիա:Թատրոնի դերասանուհիներ Կատեգորիա:Ամերիկացի երգչուհիներ Կատեգորիա:Ամերիկացի հեռուստատեսային դերասաններ Կատեգորիա:«Ոսկե գլոբուս» մրցանակի դափնեկիրներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ
Չվաբիանի
Չվաբիանի (ჩვაბიანი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 111 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Մեստիայի շրջան‎‎‎
Սան Սեբաստիանի կինոփառատոն
Սան Սեբաստիանի կինոփառատոնը ֆիլմերի միջազգային ամենամյա փառատոն է, որն անց է կացվում Իսպանիայում` Սան Սեբաստիանում։ Առաջին անգամ անցկացվել է 1953 թ.` սեպտեմբերի 21-27-ը ։ Կինոփառատոնն ունի մրցանակաբաշխության բաժիններ։ Պաշտոնական ընտրության մրցանակներն են «Ոսկե խեցին», «Արծաթե խեցին» և ժյուրիի մրցանակները։ 1986 թ. հիմնվել է Դոնոստիա մրցանակը՝ կինոմատոգրաֆիայում ավանդի համար ։ Կինոփառատոնի բաժիններից են «Horizontes Latinos»-ը (Լատինաամերիկացիների հորիզոններ), «Zabaltegi»-ն, «Պատրաստված է Իսպանիայում», «Velodrome» բաժինները։
Արտաքին հղումներ
Կատեգորիա:Միջազգային կինոփառատոներ Կատեգորիա:Կինոփառատոներ Իսպանիայում Կատեգորիա:Կինոմրցանակներ
Բաբկեն Առաքելյան
Բաբկեն Նիկոլայի Առաքելյան, հայ հնագետ, պատմաբան, պատմական գիտությունների դոկտոր, ՀՀ ԳԱԱ ակադեմիկոս , 1959—1990 թթ. ՀԽՍՀ ԳԱԱ հնագիտության և ազգագրության ինստիտուտի տնօրեն։
Զարեչե-1 (գյուղ, Միխայլովսկի շրջան)
Զարեչե-1 (Заречье-1), գյուղ Ռուսաստանի Ռյազանի մարզի Միխայլովսկի շրջանի կազմում։
Մտածողություն
Մտածողություն, ընդգրկում է «մտքերի ու զուգորդությունների նպատակաուղղված հոսքը, որը կարող է հանգեցնել իրականության հանդեպ եզրակացության» ։ Թեև մտածողությունը գոյաբանական արժեք ունեցող գործառույթ է մարդկանց համար, դրա սահմանման կամ գիտակցման վերաբերյալ փոխհամաձայնություն գոյություն չունի։
Բաբկեն Առաքելյան
Կենսագրություն
1942 թվականին Բ. Առաքելյանը զորակոչվել է բանակ, մինչև վերջ մասնակցել Հայրենական մեծ պատերազմին, պարգևատրվել տարբեր շքանշաններով և մեդալներով։ 1946 թվականին վերադարձել է Երևան։
Զարեչե-1 (գյուղ, Միխայլովսկի շրջան)
Բնակչությունը 2007 թվականին գրանցված տվյալներով կազմում էր 51 մարդ։
Մտածողություն
Քանի որ մտածողությունը հիմնված է մարդու գործողությունների և մարդկային փոխազդեցությունների վրա, դրա ֆիզիկական և մետաֆիզիկական ծագումը, գործընթացները և ազդեցությունները հասկանալը շատ գիտաճյուղերի նպատակն է եղել, ներառյալ՝ փիլիսոփայություն, լեզվաբանություն, հոգեբանություն, նյարդաբանություն, արհեստական բանականոություն, կենսաբանություն, սոցիոլոգիա և ճանաչողական գիտություն։
Բաբկեն Առաքելյան
Կենսագրություն
1947 թվականին Առաքելյանը եղել է հասարակական գիտություների «Տեղեկագիր» ամսագրի խմբագիրը, 1949 թվականին վարել է ՀԳԱ պատմության ինստիտուտի հնագիտության և վիմագրության բաժինները։ 1954 թվականին պաշտպանել է դոկտորական ատենախոսություն «Քաղաքները և արհեստները Հայաստանում 9-13-րդ դարերում» երկհատոր մենագրությունը և ստացել պատմական գիտությունների դոկտորի աստիճան։ 1957 թվականին նրան շնորհվել է պրոֆեսորի կոչում։ 1959-1990 թթ. նա եղել է իր իսկ հիմնադրած ՀԳԱ Հնագիտության և ազգագրության ինստիտուտի տնօրեն ։ Երկար տարիներ ղեկավարել է Գառնիի, Արմավիրի, հին Արտաշատի հնագիտական պեղումների աշխատանքները։
Մտածողություն
Մտածողությունը թույլ է տալիս մարդկանց մեկնաբանել, ներկայացնել կամ մոդելավորել աշխարհում իրենց փորձառությունը  և կանխատեսումներ անել հենց այդ աշխարհի վերաբերյալ։ Ուստի այն օգտակար է այն օրգանիզմի համար, որն ունի կարիքներ, նպատակներ և ցանկություններ, քանզի այն հնարավորություն է տալիս ծրագրեր կազմել հենց այդ նպատակներն իրականացնելու համար։
Բաբկեն Առաքելյան
Կենսագրություն
1968 թվականին ընտրվել է Հայաստանի ԳԱ թղթակից անդամ, իսկ 1974 թվականին՝ ակադեմիկոս։ 1982-1990 թթ. գլխավորել է ակադեմիայի պատմության և տնտեսագիտության բաժանմունքի աշխատանքները։
Մտածողություն
Ծագումնաբանություն և կիրառություն
Մտածողություն բառը ծագում է հին անգլերեն þoht կամ geþoht բառերից, ինչպես նաև þencan  «հասկանալ մտքում, հաշվի առնել» արտահայտությունից ։
Բաբկեն Առաքելյան
Կենսագրություն
Նա հեղինակ է ավելի քան 120 գիտական մեծ ու փոքր աշխատությունների ։ «Հայ ժողովրդի պատմություն» ութհատորյա ակադեմիական հրատարակության համահեղինակներից է։
Մտածողություն
Ծագումնաբանություն և կիրառություն
«Մտածողություն» բառը կարող է նշանակել ․ Սահմանումներ, որոնք կարող են կամ չեն կարող պահանջել, որ միտքը
Մտածողության սահմանումները կարող են նաև ուղղակի կամ անուղղակի կերպով ծագել մտքի տեսություններից։
Տեսություններ․
Բաբկեն Առաքելյան
Աղբյուրներ
Կատեգորիա:Հայ պատմաբաններ Կատեգորիա:Հայ հնագետներ Կատեգորիա:ՀՀ ԳԱԱ ակադեմիկոսներ Կատեգորիա:Պատմական գիտությունների դոկտորներ Կատեգորիա:Հայ ուսուցիչներ Կատեգորիա:20-րդ դարի պատմաբաններ Կատեգորիա:Խորհրդային պատմաբաններ Կատեգորիա:Հայ պրոֆեսորներ
Մտածողություն
Փիլիսոփայություն
Փիլիսոփայության մեջ ֆենոմենոլոգիական շարժումը դիտվում է որպես արմատական փոփոխություն, որի միջոցով մենք հասկանում ենք միտքը։ «Գոյություն և ժամանակ» գրքում մարդու գոյության կառուցվածքի մասին Մարտին Հայդեգերի ֆենոմենոլոգիական վերլուծությունները նոր լույս են սփռում անձի ավանդական ճանաչողական կամ ռացիոնալ մեկնաբանությունների վրա, որը ազդում է այն ձևի վրա, թե ինչպես ենք մենք հասկանում մտածելակերպը։ Ոչ ճանաչողական հասկացողության դերի գաղափարը հավանական թեմատիկ գիտակցության մեկնության մեջ 1970-1980 թվականներին առաջ բերեց արհեստական բանականության շուրջ քննարկումներ ։
Ֆենոմենոլոգիան, ինչևէ, մտածողության միակ մոտեցումը չէ ժամանակակից Արևմտյան փիլիսոփայության մեջ։ Մտքի փիլիսոփայությունը փիլիսոփայության այն ճյուղն է, որն ուսումնասիրում է մտքի, մտավոր իրադարձությունների, մտավոր գործընթացների, մտավոր հատկությունների, գիտակցության էությունը և դրանց կապը ֆիզիկական մարմնի, հատկապես ուղեղի հետ։ Հոգեֆիզիկական խնդիրը, օր․՝ մտքի և մարմնի միջև հարաբերակցությունը, սովորաբար դիտարկվում է որպես կենտրոնական խնդիր մտքի փիլիսոփայության մեջ, չնայած, որ կան այլ խնդիրներ  կապված մտքի էության հետ, որը չի ներառում վերջինիս կապը ֆիզիկական մարմնի հետ ։
Հոգեֆիզիկական երկճյուղավորում
Հոգեֆիզիկական խնդիրը առնչվում է այն կապերի բացատրության հետ, որոնք գոյություն ունեն մտքերի կամ մտավոր գործընթացների և մարմնի վիճակների և մարմնական գործընթացների միջև ։ Այս ոլորտում աշխատող փիլիսոփաների գլխավոր նպատակն է բացատրել մտքի և մտավոր գործընթացների էությունը, և ինչպես է ազդվում կամ նույնիսկ արդյոք ազդվում է մարմնի կողմից և ինչպես կարող է ազդել մարմնի վրա։
Մարդկային ընկալման փորձը կախված է արտաքին աշխարհի տարբեր զգայական համակարգերից եկող խթանիչներից, և այդ խթանիչները փոփոխություններ են առաջացնում անձի հոգեկանում՝  հանկարծակի առաջացնելով այնպիսի զգացողություններ, որը կարող է լինել հաճելի կամ տհաճ։ Օրինակ՝ մեկի մոտ պիցցայի կտոր ուտելու ցանկությունը կարող է նրան ստիպել շարժել իր մարմինը յուրահատուկ  ձևով և ուղղությամբ՝ ստանալու այն, ինչ ինքն է ցանկանում։ Դրանից հետո հարց է ծագում, թե  ինչպես կարող է գիտակցական փորձառությունը ծագել այնպիսի գորշ նյութից, որն ունի էլեկտրաքիմիական հատկություններ։ Խնդիր է ծագում բացատրել, թե ինչպես կարող են մեկի  հայեցակարգային մոտեցումները (օր․՝ հավատալիքները և ցանկությունները) ոչնչացնել անհատի նեյրոնները և կապել նրա մկանները միանգամայն ճիշտ ձևով։ Դրանք  հանելուկի որոշ հատվածներ են,  որոնք առնչվում են մտքի իմացաբանների և փիլիսոփաների հետ՝ սկսված դեռևս Ռենե Դեկարտի ժամանակներից ։
Ֆունկցիոնալիզմ ընդդեմ մարմնավորում
Վերոնշյալ հասկացությունները դասական, ֆունկցիոնալ նկարագրությունն են այն բանի, թե ինչպես ենք մենք աշխատում որպես ճանաչողական, մտածող համակարգեր։ Այնուամենայնիվ, ակնհայտորեն անլուծելի հոգեֆիզիկական խնդիրը ասվում է, որ հաղթահարվել և շրջանցվել է մարմանական ճանաչողության մոտեցումների շնորհիվ, որի արմատները նշված են Հայդեգերի, Պիաժեի, Վիգոտսկու, Մերլո Պոնտիի և պրագմատիստ Ջոն Դյուիի աշխատություններում ։
Այս մոտեցումը պնդում է, որ միտքը և նրա գործընթացները առանձին վերլուծելու վերաբերյալ դասական մոտեցումը մոլորեցնող է․ փոխարենը մենք պետք է տեսնենք, որ մարմնավորված ագենտի միտքը, գործողությունները և շրջակա միջավայրի ընկալումներն ու պատկերացումները ամբողջի մասն են, որոնք պայմանավորում են մեկը մյուսին։ Ուստի, մտքի առանձին ֆունկցիոնալ վերլուծությունները մեզ կհեռացնեն հոգեֆիզիկական խնդրից, որը չի կարող լուծվել ։
Կենսաբանություն
Նեյրոնը (հայտնի է նաև որպես նյարդային բջիջ) նյարդային համակարգի դյուրագրգիռ բջիջն է, որը տեղեկատվությունը մշակում և փոխանցում է էլեկտրաքիմիական ազդանշանով։ Նեյրոնները գլխուղեղի, ողնաշարավորների ողնուղեղի, անողնաշարավորների վենտրալ նյարդային հանգույցի և ծայրամասային նյարդերի հիմնական բաղադրիչներն են։ Նեյրոնների մասնագիտացված տեսակներն են․ զգայական նեյրոններ, որոնք պատասխանատու են հպվելու, ձայն արձակելու, լուսարձակելու և բազմաթիվ այլ խթանող ազդեցությունների համար, որոնք հետո ազդանշան են ուղարկում ողնուղեղին և գլխուղեղին։ Շարժուն նեյրոնները ազդանշան են ստանում գլխուղեղից և ողնուղեղից, որոնք առաջացնում են մկանային կծկումներ և ազդեցություն են ունենում գեղձերի վրա։ Ինտերնեյրոնները նեյրոնները կապում են այլ նեյրոնների հետ ողնուղեղի և գլխուղեղի միջև։ Նեյրոնները պատասխանում են ստիմուլներին, և կապում են այդ ստիմուլների առկայությունը կենտրոնական նյարդային համակարգի հետ, որը մշակում է տեղեկատվությունը և պատասխան ազդակներ է ուղարկում մարմնի այլ հատվածներին գործելու համար։ Նեյրոնները չեն մասնակցում կորիզակիսմանը և սովորաբար ոչնչանալուց հետո չեն կարող տեղափոխվել, չնայած աստրոցիտները կարող են վերածվել նեյրոնների, քանի որ դրանք երբեմն բազմաստիճան են։
Հոգեբանություն
Կոգնիտիվ հոգեբանները կիրառում են հոգեֆիզիկական և փորձարարական մոտեցումներ հասկանալու, ախտորոշելու և լուծելու այն խնդիրները, որոնք կապված են մտավոր գործընթացների հետ և գտնվում են խթանների և պատասխանների միջև։ Նրանք ուսումնասիրում են մտածողության տարբեր ասպեկտները, ներառյալ փաստարկների հոգեբանությունը, և այն, թե ինչպես են մարդիկ որոշումներ և ընտրություններ կայացնում, լուծում խնդիրները, ինչպես նաև ստեղծարար հայտնագործություններ կատարում և ստեղծագործ մտքեր արտայատում։ Ճանաչողական տեսությունը պնդում է, որ խնդիրների լուծումները կամ վերցվում են ալգորիթմներից- կանոններ, որոնք անպայմանորեն չեն հասկացվում, բայց լուծում են խոստանում, կամ էվրիստիկայից - կանոններ, որոնք հասկացվում են, բայց միշտ չէ, որ լուծում են երաշխավորում։ Ճանաչողական գիտությունը տարբերվում է ճանաչողական հոգեբանությունից այն ալգորիթմներով, որոնք նախատեսված են ուսումնասիրելու մարդու վարքագիծը համակարգիչ կիրառելիս։ Այլ դեպքերում լուծումները կարող են հայտնաբերվել ներըմբռնման միջոցով, հարաբերությունների պատահական իրազեկմամբ։